《春兴 其十七》
明代·黎景义

文君不厌马卿贫，绿树重阴盖四邻。自笑平生誇胆气，岂知书剑老风尘。

数茎白发生浮世，千里青云未致身。

解释春风无限恨，柴门空闭锁松筠。

作者简介：黎景义（一六〇三—一六六二？），一名内美，字克和。顺德人。明思宗崇祯间诸生。黎遂球、陈邦彦、梁朝钟、陈子壮、张家玉等皆为其友。明清鼎革，奉母隐居桃山不出。著有《二丸居集》八卷。清陈伯陶编《胜朝粤东遗民录》有传。